Ericu950/Stoicheia-meter-silver huggingface dataset:
βούλομαι τοίνυν ὑμῖν , ὦ ἄνδρες Ἀθηναῖοι , καὶ τοῦ δήμου τοῦ Ἀθηναίων μαρτυρίαν παρασχέσθαι , ὡς σπουδάζει περὶ τὰ ἱερὰ ταῦτα καὶ ὡς πολλὴν πρόνοιαν περὶ αὐτῶν πεποίηται .
ὁ γὰρ δῆμος ὁ Ἀθηναίων κυριώτατος ὢν τῶν ἐν τῇ πόλει ἁπάντων , καὶ ἐξὸν αὐτῷ ποιεῖν ὅ τι ἂν βούληται , οὕτω καλὸν καὶ σεμνὸν ἡγήσατ εἶναι δῶρον τὸ Ἀθηναῖον γενέσθαι , ὥστε νόμους ἔθετο αὑτῷ καθ οὓς ποιεῖσθαι δεῖ , ἐάν τινα βούλωνται , πολίτην , οἳ νῦν προπεπηλακισμένοι εἰσὶν ὑπὸ Στεφάνου τουτουὶ καὶ τῶν οὕτω γεγαμηκότων .
ὅμως δ ἀκούοντες αὐτῶν βελτίους ἔσεσθε , καὶ τὰ κάλλιστα καὶ τὰ σεμνότατα δῶρα τοῖς εὐεργετοῦσι τὴν πόλιν διδόμενα γνώσεσθε ὡς λελυμασμένοι εἰσίν .
πρῶτον μὲν γὰρ νόμος ἐστὶ τῷ δήμῳ κείμενος μὴ ἐξεῖναι ποιήσασθαι Ἀθηναῖον , ὃν ἂν μὴ δι ἀνδραγαθίαν εἰς τὸν δῆμον τὸν Ἀθηναίων ἄξιον ᾖ γενέσθαι πολίτην .
ἔπειτ ἐπειδὰν πεισθῇ ὁ δῆμος καὶ δῷ τὴν δωρεάν , οὐκ ἐᾷ κυρίαν γενέσθαι τὴν ποίησιν , ἐὰν μὴ τῇ ψήφῳ εἰς τὴν ἐπιοῦσαν ἐκκλησίαν ὑπερεξακισχίλιοι Ἀθηναίων ψηφίσωνται κρύβδην ψηφιζόμενοι .
τοὺς δὲ πρυτάνεις κελεύει τιθέναι τοὺς καδίσκους ὁ νόμος καὶ τὴν ψῆφον διδόναι προσιόντι τῷ δήμῳ πρὶν τοὺς ξένους εἰσιέναι , καὶ τὰ γέρρα ἀναιρεῖν , ἵνα κύριος ὢν αὐτὸς αὑτοῦ ἕκαστος σκοπῆται πρὸς αὑτὸν ὅντινα μέλλει πολίτην ποιήσεσθαι , εἰ ἄξιός ἐστι τῆς δωρεᾶς ὁ μέλλων λήψεσθαι .
ἔπειτα μετὰ ταῦτα παρανόμων γραφὴν ἐποίησε κατ αὐτοῦ τῷ βουλομένῳ Ἀθηναίων , καὶ ἔστιν εἰσελθόντα εἰς τὸ δικαστήριον ἐξελέγξαι ὡς οὐκ ἄξιός ἐστι τῆς δωρεᾶς , ἀλλὰ παρὰ τοὺς νόμους Ἀθηναῖος γέγονεν .
καὶ ἤδη τισὶ τοῦ δήμου δόντος τὴν δωρεάν , λόγῳ ἐξαπατηθέντος ὑπὸ τῶν αἰτούντων , παρανόμων γραφῆς γενομένης καὶ εἰσελθούσης εἰς τὸ δικαστήριον , ἐξελεγχθῆναι συνέβη τὸν εἰληφότα τὴν δωρεὰν μὴ ἄξιον εἶναι αὐτῆς , καὶ ἀφείλετο τὸ δικαστήριον .
καὶ τοὺς μὲν πολλοὺς καὶ παλαιοὺς ἔργον διηγήσασθαι 0 ·
ἃ δὲ πάντες μνημονεύετε , Πειθόλαν τε τὸν Θετταλὸν καὶ Ἀπολλωνίδην τὸν Ὀλύνθιον πολίτας ὑπὸ τοῦ δήμου γενομένους ἀφείλετο τὸ δικαστήριον ·
ταῦτα γὰρ οὐ πάλαι ἐστὶ γεγενημένα ὥστε ἀγνοεῖν ὑμᾶς .
οὕτως τοίνυν καλῶς καὶ ἰσχυρῶς τῶν νόμων κειμένων ὑπὲρ τῆς πολιτείας , δι ὧν δεῖ Ἀθηναῖον γενέσθαι , ἕτερός ἐστιν ἐφ ἅπασι τούτοις κυριώτατος νόμος κείμενος ·
οὕτω πολλὴν ὁ δῆμος πρόνοιαν ἐποιεῖτο ὑπὲρ αὑτοῦ καὶ τῶν θεῶν ὥστε δι εὐσεβείας τὰ ἱερὰ θύεσθαι ὑπὲρ τῆς πόλεως .
ὅσους γὰρ ἂν ποιήσηται ὁ δῆμος ὁ Ἀθηναίων πολίτας , ὁ νόμος ἀπαγορεύει διαρρήδην μὴ ἐξεῖναι αὐτοῖς τῶν ἐννέα ἀρχόντων γενέσθαι , μη δὲ ἱερωσύνης μηδεμιᾶς μετασχεῖν ·
τοῖς δ ἐκ τούτων μετέδωκεν ἤδη ὁ δῆμος ἁπάντων , καὶ προσέθηκεν ἐὰν ὦσιν ἐκ γυναικὸς ἀστῆς καὶ ἐγγυητῆς κατὰ τὸν νόμον .
καὶ ὅτι ταῦτ ἀληθῆ λέγω , μεγάλῃ καὶ περιφανεῖ μαρτυρίᾳ ἐγὼ ὑμῖν δηλώσω .
βούλομαι δ ὑμῖν τὸν νόμον πόρρωθεν προδιηγήσασθαι , ὡς ἐτέθη καὶ πρὸς οὓς διωρίσθη , ὡς ἄνδρας ἀγαθοὺς ὄντας καὶ βεβαίους φίλους περὶ τὸν δῆμον γεγονότας .
ἐκ τούτων γὰρ ἁπάντων εἴσεσθε τήν τε τοῦ δήμου δωρεὰν τὴν ἀπόθετον τοῖς εὐεργέταις προ  πηλακιζομένην , καὶ ὅσων ὑμᾶς ἀγαθῶν κωλύουσι κυρίους εἶναι Στέφανός τε οὑτοσὶ καὶ οἱ τὸν αὐτὸν τρόπον τούτῳ γεγαμηκότες καὶ παιδοποιούμενοι .
πλαταιῆς γάρ , ὦ ἄνδρες Ἀθηναῖοι , μόνοι τῶν Ἑλλήνων ὑμῖν ἐβοήθησαν Μαραθῶνάδε , ὅτε Δᾶτις ὁ βασιλέως Δαρείου στρατηγὸς ἀναχωρῶν ἐξ Ἐρετρίας Εὔβοιαν ὑφ ἑαυτῷ ποιησάμενος , ἀπέβη εἰς τὴν χώραν πολλῇ δυνάμει καὶ ἐπόρθει .
καὶ ἔτι καὶ νῦν τῆς ἀνδραγαθίας αὐτῶν ὑπομνήματα ἡἐν τῇ ποικίλῃ στοᾷ γραφὴ δεδήλωκεν ·
ὡς ἕκαστος γὰρ τάχους εἶχεν , εὐθὺς προσβοηθῶν γέγραπται , οἱ τὰς κυνᾶς τὰς Βοιωτίας ἔχοντες .
πάλιν δὲ Ξέρξου ἰόντος ἐπὶ τὴν Ἑλλάδα , Θηβαίων μηδισάντων , οὐκ ἐτόλμησαν ἀποστῆναι τῆς ὑμετέρας φιλίας , ἀλλὰ μόνοι τῶν ἄλλων Βοιωτῶν οἱ μὲν ἡμίσεις αὐτῶν μετὰ Λακεδαιμονίων καὶ Λεωνίδου ἐν Θερμοπύλαις παραταξάμενοι τῷ βαρβάρῳ ἐπιόντι συναπώλοντο , οἱ δὲ λοιποὶ ἐμβάντες εἰς τὰς ὑμετέρας τριήρεις , ἐπειδὴ αὐτοῖς οἰκεῖα σκάφη οὐχ ὑπῆρχεν , συνεναυμάχουν ὑμῖν ἐπί τε Ἀρτεμισίῳ καὶ ἐν Σαλαμῖνι , καὶ τὴν τελευταίαν μάχην Πλαταιᾶσι Μαρδονίῳ τῷ βασιλέως στρατηγῷ μεθ ὑμῶν καὶ τῶν συνελευθερούντων τὴν Ἑλλάδα μαχεσάμενοι , εἰς κοινὸν τὴν ἐλευθερίαν τοῖς ἄλλοις Ἕλλησι κατέθηκαν .
ἐπεὶ δὲ Παυσανίας ὁ Λακεδαιμονίων βασιλεὺς ὑβρίζειν ἐνεχείρει ὑμᾶς , καὶ οὐκ ἠγάπα ὅτι τῆς ἡγεμονίας μόνοι ἠξιώθησαν Λακεδαιμόνιοι ὑπὸ τῶν Ἑλλήνων , καὶ ἡ πόλις τῇ μὲν ἀληθείᾳ ἡγεῖτο τῆς ἐλευθερίας τοῖς Ἕλλησιν , τῇ δὲ φιλοτιμίᾳ οὐκ ἠναντιοῦτο τοῖς Λακεδαιμονίοις , ἵνα μὴ φθονηθῶσιν ὑπὸ τῶν συμμάχων  ἐφ οἷς φυσηθεὶς Παυσανίας ὁ τῶν Λακεδαιμονίων βασιλεὺς ἐπέγραψεν ἐπὶ τὸν τρίποδα τὸν ἐν Δελφοῖς , ὃν οἱ Ἕλληνες οἱ συμμαχεσάμενοι τὴν Πλαταιᾶσι μάχην καὶ τὴν ἐν Σαλαμῖνι ναυμαχίαν ναυμαχήσαντες κοινῇ ποιησάμενοι ἀνέθηκαν ἀριστεῖον τῷ Ἀπόλλωνι ἀπὸ τῶν βαρβάρων , Ἑλλήνων ἀρχηγός , ἐπεὶ στρατὸν ὤλεσε Μήδων , Παυσανίας Φοίβῳ μνῆμ ἀνέθηκε τόδε , ὡς αὑτοῦ τοῦ ἔργου ὄντος καὶ τοῦ ἀναθήματος , ἀλλ οὐ κοινοῦ τῶν συμμάχων ·
ὀργισθέντων δὲ τῶν Ἑλλήνων , οἱ Πλαταιεῖς λαγχάνουσι δίκην τοῖς Λακεδαιμονίοις εἰς τοὺς Ἀμφικτύονας χιλίων ταλάντων ὑπὲρ τῶν συμμάχων , καὶ ἠνάγκασαν αὐτοὺς ἐκκολάψαντας τὰ ἐλεγεῖα ἐπιγράψαι τὰς πόλεις τὰς κοινωνούσας τοῦ ἔργου .
δι ὅπερ αὐτοῖς οὐχ ἥκιστα παρηκολούθει ἡ ἔχθρα ἡπαρὰ Λακεδαιμονίων καὶ ἐκ τοῦ γένους τοῦ βασιλείου .
καὶ ἐν μὲν τῷ παρόντι οὐκ εἶχον αὐτοῖς ὅ τι χρήσωνται οἱ Λακεδαιμόνιοι , ὕστερον δὲ ὡς πεντήκοντα ἔτεσιν Ἀρχίδαμος ὁ Ζευξιδάμου Λακεδαιμονίων βασιλεὺς εἰρήνης οὔσης ἐνεχείρησεν αὐτῶν καταλαβεῖν τὴν πόλιν .
ἔπραξε δὲ ταῦτ ἐκ Θηβῶν δι Εὐρυμάχου τοῦ Λεοντιάδου βοιωταρχοῦντος , ἀνοιξάντων τὰς πύλας τῆς νυκτὸς Ναυκλείδου καὶ ἄλλων τινῶν μετ αὐτοῦ , πεισθέντων χρήμασιν .
αἰσθόμενοι δ οἱ Πλαταιεῖς ἔνδον ὄντας τοὺς Θηβαίους τῆς νυκτὸς καὶ ἐξαπίνης τὴν πόλιν ἐν εἰρήνῃ κατειλημμένην , προσεβοήθουν καὶ αὐτοὶ καὶ συνετάττοντο .
καὶ ἐπειδὴ ἡμέρα ἐγένετο καὶ εἶδον οὐ πολλοὺς ὄντας τοὺς Θηβαίους , ἀλλὰ τοὺς πρώτους αὐτῶν εἰσεληλυθότας  ὕδωρ γὰρ γενόμενον τῆς νυκτὸς πολὺ ἐκώλυσεν αὐτοὺς πάντας εἰσελθεῖν ·
ὁ γὰρ Ἀσωπὸς ποταμὸς μέγας ἐρρύη καὶ διαβῆναι οὐ ῥᾴδιον ἦν , ἄλλως τε καὶ νυκτός  , ὡς οὖν εἶδον οἱ Πλαταιεῖς τοὺς Θηβαίους ἐν τῇ πόλει καὶ ἔγνωσαν ὅτι οὐ πάντες πάρεισιν , ἐπιτίθενται καὶ εἰς μάχην ἐλθόντες κρατοῦσι καὶ φθάνουσιν ἀπολέσαντες αὐτοὺς πρὶν τοὺς ἄλλους προσβοηθῆσαι , καὶ ὡς ὑμᾶς πέμπουσιν εὐθὺς ἄγγελον τήν τε πρᾶξιν φράσοντα καὶ τὴν μάχην δηλώσοντα ὅτι νικῶσι , καὶ βοηθεῖν ἀξιοῦντες , ἂν οἱ Θηβαῖοι τὴν χώραν αὐτῶν δῃῶσιν .
ἀκούσαντες δὲ οἱ Ἀθηναῖοι τὰ γεγονότα διὰ τάχους ἐβοήθουν εἰς τὰς Πλαταιάς ·
καὶ οἱ Θηβαῖοι ὡς ἑώρων τοὺς Ἀθηναίους βεβοηθηκότας τοῖς Πλαταιεῦσιν , ἀνεχώρησαν ἐπ οἴκου .
ὡς οὖν ἀπέτυχον οἱ Θηβαῖοι τῆς πείρας καὶ οἱ Πλαταιεῖς τοὺς ἄνδρας οὓς ἔλαβον αὐτῶν ἐν τῇ μάχῃ ζῶντας , ἀπέκτειναν , ὀργισθέντες οἱ Λακεδαιμόνιοι ἀπροφασίστως ἤδη στρατεύουσιν ἐπὶ τὰς Πλαταιάς , Πελοποννησίοις μὲν ἅπασι πλὴν Ἀργείων τὰ δύο μέρη τῆς στρατιᾶς ἀπὸ τῶν πόλεων ἑκάστων πέμπειν ἐπιτάξαντες , Βοιωτοῖς δὲ τοῖς ἄλλοις ἅπασι καὶ Λοκροῖς καὶ Φωκεῦσι καὶ Μαλιεῦσι καὶ Οἰταίοις καὶ Αἰνιᾶσιν πανδημεὶ ἐπαγγείλαντες στρατεύειν .
καὶ περικαθεζόμενοι αὐτῶν τὸ τεῖχος πολλῇ δυνάμει ἐπηγγέλλοντο , εἰ βούλοιντο τὴν μὲν πόλιν αὑτοῖς παραδοῦναι , τὴν δὲ χώραν ἔχειν καὶ καρποῦσθαι τὰ αὑτῶν , ἀφίστασθαι τῆς Ἀθηναίων συμμαχίας .
οὐκ ἐθελησάντων δὲ τῶν Πλαταιέων , ἀλλ ἀποκριναμένων ὅτι ἄνευ Ἀθηναίων οὐδὲν ἂν πράξειαν , ἐπολιόρκουν αὐτοὺς διπλῷ τείχει περιτειχίσαντες δύο ἔτη , πολλὰς καὶ παντοδαπὰς πείρας προσάγοντες .
ἐπεὶ δ ἀπειρήκεσαν οἱ Πλαταιεῖς καὶ ἐνδεεῖς ἦσαν ἁπάντων καὶ ἠποροῦντο τῆς σωτηρίας , διακληρωσάμενοι πρὸς σφᾶς αὐτοὺς οἱ μὲν ὑπομείναντες ἐπολιορκοῦντο , οἱ δὲ τηρήσαντες νύκτα καὶ ὕδωρ καὶ ἄνεμον πολύν , ἐξελθόντες ἐκ τῆς πόλεως καὶ ὑπερβάντες τὸ περιτείχισμα τῶν πολεμίων λαθόντες τὴν στρατιάν , ἀποσφάξαντες τοὺς φύλακας διασῴζονται δεῦρο , δεινῶς διακείμενοι καὶ ἀπροσδοκήτως ·
οἱ δ ὑπομείναντες αὐτῶν ἁλούσης τῆς πόλεως κατὰ κράτος ἀπεσφάγησαν πάντες οἱ ἡβῶντες , παῖδες δὲ καὶ γυναῖκες ἐξηνδραποδίσθησαν , ὅσοι μὴ αἰσθόμενοι ἐπιόντας τοὺς Λακεδαιμονίους ὑπεξῆλθον Ἀθήναζε .
τοῖς οὖν οὕτω φανερῶς ἐνδεδειγμένοις τὴν εὔνοιαν τῷ δήμῳ , καὶ προεμένοις ἅπαντα τὰ αὑτῶν καὶ παῖδας καὶ γυναῖκας , πάλιν σκοπεῖτε πῶς μετέδοτε τῆς πολιτείας .
ἐκ γὰρ τῶν ψηφισμάτων τῶν ὑμετέρων καταφανὴς πᾶσιν ἔσται ὁ νόμος , καὶ γνώσεσθ ὅτι ἀληθῆ λέγω .
καί μοι λαβὲ τὸ ψήφισμα τοῦτο καὶ ἀνάγνωθι αὐτοῖς .
ψΗφΙσμΑ ΠΕΡΙ ΠΛΑΤΑΙΕΩΝ .
ἱπποκράτης εἶπεν , Πλαταιέας εἶναι Ἀθηναίους ἀπὸ τῆσδε τῆς ἡμέρας , ἐπιτίμους καθάπερ οἱ ἄλλοι Ἀθηναῖοι , καὶ μετεῖναι αὐτοῖς ὧνπερ Ἀθηναίοις μέτεστι πάντων , καὶ ἱερῶν καὶ ὁσίων , πλὴν εἴ τις ἱερωσύνη ἢ τελετή ἐστιν ἐκ γένους , μη δὲ τῶν ἐννέα ἀρχόντων , τοῖς δ ἐκ τούτων 0 1 2 .
κατανεῖμαι δὲ τοὺς Πλαταιέας εἰς τοὺς δήμους καὶ τὰς φυλάς .
ἐπειδὰν δὲ νεμηθῶσι , μὴ ἐξέστω ἔτι Ἀθηναίῳ μηδενὶ γίγνεσθαι Πλαταιέων , μὴ εὑρομένῳ παρὰ τοῦ δήμου τοῦ Ἀθηναίων .
ὁρᾶτε , ὦ ἄνδρες Ἀθηναῖοι , ὡς καλῶς καὶ δικαίως ἔγραψεν ὁ ῥήτωρ ὑπὲρ τοῦ δήπου τοῦ Ἀθηναίων , καὶ ἠξίωσε τοὺς Πλαταιέας λαμβάνοντας τὴν δωρεὰν πρῶτον μὲν δοκιμασθῆναι ἐν τῷ δικαστηρίῳ κατ ἄνδρα ἕκαστον , εἰ ἔστιν Πλαταιεὺς καὶ εἰ τῶν φίλων τῶν τῆς πόλεως , ἵνα μὴ ἐπὶ ταύτῃ τῇ προφάσει πολλοὶ μεταλάβωσι τῆς πολιτείας 0 ·
ἔπειτα τοὺς δοκιμασθέντας ἀναγραφῆναι ἐν στήλῃ λιθίνῃ , καὶ στῆσαι ἐν ἀκροπόλει παρὰ τῇ θεῷ , ἵνα σῴζηται ἡ δωρεὰ τοῖς ἐπιγιγνομένοις καὶ ᾖ ἐξελέγξαι ὅτου ἂν ἕκαστος ᾖ συγγενής .
καὶ ὕστερον οὐκ ἐᾷ γίγνεσθαι Ἀθηναῖον ἐξεῖναι , ὃς ἂν μὴ νῦν γένηται καὶ δοκιμασθῇ ἐν τῷ δικαστηρίῳ , τοῦ μὴ πολλοὺς φάσκοντας Πλαταιέας εἶναι κατασκευάζειν αὑτοῖς πολιτείαν .
ἔπειτα καὶ τὸν νόμον διωρίσατο ἐν τῷ ψηφίσματι πρὸς αὐτοὺς εὐθέως ὑπέρ τε τῆς πόλεως καὶ τῶν θεῶν , μὴ ἐξεῖναι αὐτῶν μηδενὶ τῶν ἐννέα ἀρχόντων λαχεῖν μη δὲ ἱερωσύνης μηδεμιᾶς , τοῖς δ ἐκ τούτων , ἂν ὦσιν ἐξ ἀστῆς γυναικὸς καὶ ἐγγυητῆς κατὰ τὸν νόμον .
οὔκουν δεινόν 0 ;
πρὸς μὲν τοὺς ἀστυγείτονας καὶ ὁμολογουμένως ἀρίστους τῶν Ἑλλήνων εἰς τὴν πόλιν γεγενημένους οὕτω καλῶς καὶ ἀκριβῶς διωρίσασθε περὶ ἑκάστου , ἐφ οἷς δεῖ ἔχειν τὴν δωρεάν , τὴν δὲ περιφανῶς ἐν ἁπάσῃ τῇ Ἑλλάδι πεπορνευμένην οὕτως αἰσχρῶς καὶ ὀλιγώρως ἐάσετε ὑβρίζουσαν εἰς τὴν πόλιν καὶ ἀσεβοῦσαν εἰς τοὺς θεοὺς ἀτιμώρητον , ἣν οὔ τε οἱ πρόγονοι ἀστὴν κατέλιπον οὔ θ ὁ δῆμος πολῖτιν ἐποιήσατο ;
ποῦ γὰρ αὕτη οὐκ εἴργασται τῷ σώματι , ἢ ποῖ οὐκ ἐλήλυθεν ἐπὶ τῷ καθ ἡμέραν μισθῷ ;
οὐκ ἐν Πελοποννήσῳ μὲν πάσῃ , ἐν Θετταλίᾳ δὲ καὶ Μαγνησίᾳ μετὰ Σίμου τοῦ Λαρισαίου καὶ Εὐρυδάμαντος τοῦ Μηδείου , ἐν Χίῳ δὲ καὶ ἐν Ἰωνίᾳ τῇ πλείστῃ μετὰ Σωτάδου τοῦ Κρητὸς ἀκολουθοῦσα , μισθωθεῖσα ὑπὸ τῆς Νικαρέτης , ὅτε ἔτι ἐκείνης ἦν 0 1 2 ;
τὴν δὴ ὑφ ἑτέροις οὖσαν καὶ ἀκολουθοῦσαν τῷ διδόντι τί οἴεσθε ποιεῖν ;
ἆρ οὐχ ὑπηρετεῖν τοῖς χρωμένοις εἰς ἁπάσας ἡδονάς 0 ;
εἶτα τὴν τοιαύτην καὶ περιφανῶς ἐγνωσμένην ὑπὸ πάντων γῆς περίοδον εἰργασμένην ψηφιεῖσθε ἀστὴν εἶναι ;
καὶ τί καλὸν φήσετε πρὸς τοὺς ἐρωτῶντας διαπεπρᾶχθαι , ἢ ποίᾳ αἰσχύνῃ καὶ ἀσεβείᾳ οὐκ ἔνοχοι αὐτοὶ εἶναι 0 ;
πρὶν μὲν γὰρ γραφῆναι ταύτην καὶ εἰς ἀγῶνα καταστῆναι καὶ πυθέσθαι πάντας ἥτις ἦν καὶ οἷα ἠσέβηκεν , τὰ μὲν ἀδικήματα ταύτης ἦν , ἡ δ ἀμέλεια τῆς πόλεως 0 ·
καὶ οἱ μὲν οὐκ ᾔδεσαν ὑμῶν , οἱ δὲ πυθόμενοι τῷ μὲν λόγῳ ἠγανάκτουν , τῷ δ ἔργῳ οὐκ εἶχον ὅ τι χρήσαιντο αὐτῇ , οὐδενὸς εἰς ἀγῶνα καθιστάντος οὐ δὲ διδόντος περὶ αὐτῆς τὴν ψῆφον .
ἐπειδὴ δὲ καὶ ἴστε πάντες καὶ ἔχετε ἐφ ὑμῖν αὐτοῖς καὶ κύριοί ἐστε κολάσαι , ὑμέτερον ἤδη τὸ ἀσέβημα γίγνεται τὸ πρὸς τοὺς θεούς , ἐὰν μὴ ταύτην κολάσητε .
τί δὲ καὶ φήσειεν ἂν ὑμῶν ἕκαστος εἰσιὼν πρὸς τὴν ἑαυτοῦ γυναῖκ ἢ θυγατέρα ἢ μητέρα , ἀποψηφισάμενος ταύτης , ἐπειδὰν ἔρηται ὑμᾶς ποῦ ἦτε ;
καὶ εἴπητε ὅτι ἐδικάζομεν ;
τῷ 0 ;
ἐρήσεται εὐθύς .
νεαίρᾳ δῆλον ὅτι φήσετε  οὐ γάρ ; 0 1
ὅτι ξένη οὖσα ἀστῷ συνοικεῖ παρὰ τὸν νόμον , καὶ ὅτι τὴν θυγατέρα μεμοιχευμένην ἐξέδωκεν Θεογένει τῷ βασιλεύσαντι , καὶ αὕτη ἔθυσε τὰ ἱερὰ τὰ ἄρρητα ὑπὲρ τῆς πόλεως καὶ τῷ Διονύσῳ γυνὴ ἐδόθη , καὶ τ ἄλλα διηγούμενοι τὴν κατηγορίαν αὐτῆς , ὡς καὶ μνημονικῶς καὶ ἐπιμελῶς περὶ ἑκάστου κατηγορήθη .
αἱ δὲ ἀκούσασαι ἐρήσονται τί οὖν ἐποιήσατε ;
ὑμεῖς δὲ φήσετε ἀπεψηφίσμεθα .
οὐκοῦν ἤδη αἱ μὲν σωφρονέσταται τῶν γυναικῶν ὀργισθήσονται ὑμῖν , διότι ὁμοίως αὐταῖς ταύτην κατηξιοῦτε μετέχειν τῶν τῆς πόλεως καὶ τῶν ἱερῶν ·
ὅσαι δ ἀνόητοι , φανερῶς ἐπιδείκνυτε ποιεῖν ὅ τι ἂν βούλωνται , ὡς ἄδειαν ὑμῶν καὶ τῶν νόμων δεδωκότων 0 ·
δόξετε γὰρ ὀλιγώρως καὶ ῥᾳθύμως φέροντες ὁμογνώμονες καὶ αὐτοὶ εἶναι τοῖς ταύτης τρόποις .
ὥστε πολὺ μᾶλλον ἐλυσιτέλει μὴ γενέσθαι τὸν ἀγῶνα τουτονὶ ἢ γενομένου ἀποψηφίσασθαι ὑμᾶς 0 .
κομιδῇ γὰρ ἤδη ἐξουσία ἔσται ταῖς πόρναις συνοικεῖν οἷς ἂν βούλωνται , καὶ τοὺς παῖδας φάσκειν οὗ ἂν τύχωσιν εἶναι ·
καὶ οἱ μὲν νόμοι ἄκυροι ὑμῖν ἔσονται , οἱ δὲ τρόποι τῶν ἑταιρῶν κύριοι ὅ τι ἂν βούλωνται διαπράττεσθαι 0 .
ὥστε καὶ ὑπὲρ τῶν πολιτίδων σκοπεῖτε , τοῦ μὴ ἀνεκδότους γενέσθαι τὰς τῶν πενήτων θυγατέρας .
νῦν μὲν γάρ , κ ἂν ἀπορηθῇ τις , ἱκανὴν προῖκ αὐτῇ ὁ νόμος συμβάλλεται , ἂν καὶ ὁπωστιοῦν μετρίαν ἡ φύσις ὄψιν ἀποδῷ ·
προπηλακισθέντος δὲ τοῦ νόμου ὑφ ὑμῶν ἀποφυγούσης ταύτης , καὶ ἀκύρου γενομένου , παντελῶς ἤδη ἡ μὲν τῶν πορνῶν ἐργασία ἥξει εἰς τὰς τῶν πολιτῶν θυγατέρας , δι ἀπορίαν ὅσαι ἂν μὴ δύνωνται ἐκδοθῆναι , τὸ δὲ τῶν ἐλευθέρων γυναικῶν ἀξίωμα εἰς τὰς ἑταίρας , ἂν ἄδειαν λάβωσι τοῦ ἐξεῖναι αὐταῖς παιδοποιεῖσθαι ὡς ἂν βούλωνται καὶ τελετῶν καὶ ἱερῶν καὶ τιμῶν μετέχειν τῶν ἐν τῇ πόλει 0 .
ὥστε εἷς ἕκαστος ὑμῶν νομιζέτω , ὁ μὲν ὑπὲρ γυναικός , ὁ δ ὑπὲρ θυγατρός , ὁ δ ὑπὲρ μητρός , ὁ δ ὑπὲρ τῆς πόλεως καὶ τῶν νόμων καὶ τῶν ἱερῶν τὴν ψῆφον φέρειν , τοῦ μὴ ἐξ ἴσου φανῆναι ἐκείνας τιμωμένας ταύτῃ τῇ πόρνῃ , μη δὲ τὰς μετὰ πολλῆς καὶ καλῆς σωφροσύνης καὶ ἐπιμελείας τραφείσας ὑπὸ τῶν προσηκόντων καὶ ἐκδοθείσας κατὰ τοὺς νόμους , ταύτας ἐν τῷ ἴσῳ φαίνεσθαι μετεχούσας τῇ μετὰ πολλῶν καὶ ἀσελγῶν τρόπων πολλάκις πολλοῖς ἑκάστης ἡμέρας συγγεγενημένῃ , ὡς ἕκαστος ἐβούλετο 0 1 2 .
ἡγεῖσθε δὲ μή τ ἐμὲ τὸν λέγοντα εἶναι Ἀπολλόδωρον μή τε τοὺς ἀπολογησομένους καὶ συνεροῦντας πολίτας , ἀλλὰ τοὺς νόμους καὶ Νέαιραν ταυτηνὶ περὶ τῶν πεπραγμένων αὐτῇ πρὸς ἀλλήλους δικάζεσθαι .
καὶ ὅταν μὲν ἐπὶ τῆς κατηγορίας γένησθε , τῶν νόμων αὐτῶν ἀκούετε , δι ὧν οἰκεῖται ἡ πόλις καὶ καθ οὓς ὀμωμόκατε δικάσειν , τί κελεύουσι καὶ τί παραβεβήκασιν ·
ὅταν δὲ ἐπὶ τῆς ἀπολογίας ἦτε , μνημονεύοντες τὴν τῶν νόμων κατηγορίαν καὶ τὸν ἔλεγχον τὸν τῶν εἰρημένων , τήν τε ὄψιν αὐτῆς ἰδόντες , ἐνθυμεῖσθε τοῦτο μόνον , εἰ Νέαιρα οὖσα ταῦτα διαπέπρακται .
ἄξιον δὲ κ ἀκεῖνο ἐνθυμηθῆναι , ὦ ἄνδρες Ἀθηναῖοι , ὅτι Ἀρχίαν τὸν ἱεροφάντην γενόμενον , ἐξελεγχθέντα ἐν τῷ δικαστηρίῳ ἀσεβεῖν θύοντα παρὰ τὰ πάτρια τὰς θυσίας , ἐκολάσατε ὑμεῖς , καὶ ἄλλα τε κατηγορήθη αὐτοῦ καὶ ὅτι Σινώπῃ τῇ ἑταίρᾳ Ἁλῴοις ἐπὶ τῆς ἐσχάρας τῆς ἐν τῇ αὐλῇ Ἐλευσῖνι προσαγούσῃ ἱερεῖον θύσειεν , οὐ νομίμου ὄντος ἐν ταύτῃ τῇ ἡμέρᾳ ἱερεῖα θύειν , οὐ δ ἐκείνου οὔσης τῆς θυσίας ἀλλὰ τῆς ἱερείας 0 .
οὔκουν δεινὸν τὸν μὲν καὶ ἐκ γένους ὄντα τοῦ Εὐμολπιδῶν καὶ προγόνων καλῶν κ ἀγαθῶν καὶ πολίτην τῆς πόλεως , ὅτι ἐδόκει τι παραβῆναι τῶν νομίμων , δοῦναι δίκην  καὶ οὔ θ ἡ τῶν συγγενῶν οὔ θ ἡ τῶν φίλων ἐξαίτησις ὠφέλησεν αὐτόν , οὔ θ αἱ λῃτουργίαι ἃς ἐλῃτούργησε τῇ πόλει αὐτὸς καὶ οἱ πρόγονοι αὐτοῦ , οὔ τε τὸ ἱεροφάντην εἶναι , ἀλλ ἐκολάσατε δόξαντα ἀδικεῖν  0 1 ·
νέαιραν δὲ ταυτηνὶ εἴς τε τὸν αὐτὸν θεὸν τοῦτον ἠσεβηκυῖαν καὶ τοὺς νόμους , καὶ αὐτὴν καὶ τὴν θυγατέρα αὐτῆς , οὐ τιμωρήσεσθε ;
θαυμάζω δ ἔγωγε τί ποτε καὶ ἐροῦσι πρὸς ὑμᾶς ἐν τῇ ἀπολογίᾳ .
πότερον ὡς ἀστή ἐστιν Νέαιρα αὑτηὶ καὶ κατὰ τοὺς νόμους συνοικεῖ αὐτῷ 0 ;
ἀλλὰ μεμαρτύρηται ἑταίρα οὖσα καὶ δούλη Νικαρέτης γεγενημένη .
ἀλλ οὐ γυναῖκα εἶναι αὐτοῦ , ἀλλὰ παλλακὴν ἔχειν ἔνδον 0 ;
ἀλλ οἱ παῖδες ταύτης ὄντες καὶ εἰσηγμένοι εἰς τοὺς φράτερας ὑπὸ Στεφάνου καὶ ἡ θυγάτηρ ἀνδρὶ Ἀθηναίῳ ἐκδοθεῖσα περιφανῶς αὐτὴν ἀποφαίνουσι γυναῖκα ἔχοντα .
ὡς μὲν τοίνυν οὐκ ἀληθῆ ἐστιν τὰ κατηγορημένα καὶ μεμαρτυρημένα , οὔ τ αὐτὸν Στέφανον οὔ τ ἄλλον ὑπὲρ τούτου οἶμαι ἐπιδείξειν , ὡς ἔστιν ἀστὴ Νέαιρα αὑτηί ·
ἀκούω δὲ αὐτὸν τοιοῦτόν τι μέλλειν ἀπολογεῖσθαι , ὡς οὐ γυναῖκα ἔχει αὐτὴν ἀλλ ἑταίραν , καὶ οἱ παῖδες οὐκ εἰσὶν ταύτης ἀλλ ἐξ ἑτέρας γυναικὸς αὐτῷ ἀστῆς , ἣν φήσει πρότερον γῆμαι συγγενῆ αὑτοῦ .
πρὸς δὴ τὴν ἀναίδειαν αὐτοῦ τοῦ λόγου καὶ τὴν παρασκευὴν τῆς ἀπολογίας καὶ τῶν μαρτυρεῖν αὐτῷ παρεσκευασμένων πρόκλησιν αὐτὸν πρ οὐκαλεσάμην ἀκριβῆ καὶ δικαίαν , δι ἧς ἐξῆν ὑμῖν πάντα τ ἀληθῆ εἰδέναι , παραδοῦναι τὰς θεραπαίνας τὰς Νεαίρᾳ τότε προσκαρτερούσας ὅτ ἦλθεν ὡς Στέφανον ἐκ Μεγάρων , Θρᾷτταν καὶ Κοκκαλίνην , καὶ ἃς ὕστερον παρὰ τούτῳ οὖσα ἐκτήσατο , Ξεννίδα καὶ Δροσίδα ·
αἳ ἴσασιν ἀκριβῶς Πρόξενόν τε τὸν τελευτήσαντα καὶ Ἀρίστωνα τὸν νῦν ὄντα καὶ Ἀντιδωρίδην τὸν σταδιοδρομοῦντα καὶ Φανὼ τὴν Στρυβήλην καλουμένην , ἣ Θεογένει τῷ βασιλεύσαντι συνῴκησεν , Νεαίρας ὄντας .
καὶ ἐὰν φαίνηται ἐκ τῆς βασάνου γήμας Στέφανος οὑτοσὶ ἀστὴν γυναῖκα καὶ ὄντες αὐτῷ οἱ παῖδες οὗτοι ἐξ ἑτέρας γυναικὸς ἀστῆς καὶ μὴ Νεαίρας , ἤθελον ἀφίστασθαι τοῦ ἀγῶνος καὶ μὴ εἰσιέναι τὴν γραφὴν ταύτην .
τὸ γὰρ συνοικεῖν τοῦτ ἔστιν , ὃς ἂν παιδοποιῆται καὶ εἰσάγῃ εἴς τε τοὺς φράτερας καὶ δημότας τοὺς υἱεῖς , καὶ τὰς θυγατέρας ἐκδιδῷ ὡς αὑτοῦ οὔσας τοῖς ἀνδράσιν .
τὰς μὲν γὰρ ἑταίρας ἡδονῆς ἕνεκ ἔχομεν , τὰς δὲ παλλακὰς τῆς καθ ἡμέραν θεραπείας τοῦ σώματος , τὰς δὲ γυναῖκας τοῦ παιδοποιεῖσθαι γνησίως καὶ τῶν ἔνδον φύλακα πιστὴν ἔχειν 0 1 .
ὥστ εἰ πρότερον ἔγημεν γυναῖκα ἀστὴν καὶ εἰσὶν οὗτοι οἱ παῖδες ἐξ ἐκείνης καὶ μὴ Νεαίρας , ἐξῆν αὐτῷ ἐκ τῆς ἀκριβεστάτης μαρτυρίας ἐπιδεῖξαι , παραδόντι τὰς θεραπαίνας ταύτας .
ὡς δὲ πρ οὐκαλεσάμην , τούτων ὑμῖν τήν τε μαρτυρίαν καὶ τὴν πρόκλησιν ἀναγνώσεται .
λέγε τὴν μαρτυρίαν , ἔπειτα τὴν πρόκλησιν .
ἱπποκράτης Ἱπποκράτους Προβαλίσιος , Δημοσθένης Δημοσθένους Παιανιεύς , Διοφάνης Διοφάνους Ἀλωπεκῆθεν , Δεινομένης Ἀρχελάου Κυδαθηναιεύς , Δεινίας Φόρμου Κυδαντίδης , Λυσίμαχος Λυσίππου Αἰγιλιεὺς μαρτυροῦσι παρεῖναι ἐν ἀγορᾷ ὅτ Ἀπολλόδωρος πρ οὐκαλεῖτο Στέφανον , ἀξιῶν παραδοῦναι εἰς βάσανον τὰς θεραπαίνας περὶ ὧν ᾐτιᾶτο Ἀπολλόδωρος Στέφανον περὶ Νεαίρας ·
στέφανον δ οὐκ ἐθελῆσαι παραδοῦναι τὰς θεραπαίνας 0 ·
τὴν δὲ πρόκλησιν εἶναι ἣν παρέχεται Ἀπολλόδωρος 0 .
λέγε δὴ αὐτὴν τὴν πρόκλησιν , ἣν πρ οὐκαλούμην ἐγὼ Στέφανον τουτονί .
τάδε πρ οὐκαλεῖτο Ἀπολλόδωρος Στέφανον περὶ ὧν τὴν γραφὴν γέγραπται Νέαιραν , ξένην οὖσαν ἀστῷ συνοικεῖν , ἕτοιμος ὢν τὰς θεραπαίνας παραλαμβάνειν τὰς Νεαίρας , ἃς ἐκ Μεγάρων ἔχουσα ἦλθεν , Θρᾷτταν καὶ Κοκκαλίνην , καὶ ἃς ὕστερον παρὰ Στεφάνῳ ἐκτήσατο , Ξεννίδα καὶ Δροσίδα , τὰς εἰδυίας ἀκριβῶς περὶ τῶν παίδων τῶν ὄντων Νεαίρᾳ , ὅτι οὐκ ἐκ Στεφάνου εἰσίν , Πρόξενός τε ὁ τελευτήσας καὶ Ἀρίστων ὁ νῦν ὢν καὶ Ἀντιδωρίδης ὁ σταδιοδρομῶν καὶ Φανώ , ἐφ ᾧ τε βασανίσαι αὐτάς .
καὶ εἰ μὲν ὁμολογοῖεν εἶναι Νεαίρας τούτους τοὺς παῖδας , πεπρᾶσθαι Νέαιραν κατὰ τοὺς νόμους καὶ τοὺς παῖδας ξένους εἶναι 0 ·
εἰ δὲ μὴ ὁμολογοῖεν ἐκ ταύτης εἶναι αὐτοὺς ἀλλ ἐξ ἑτέρας γυναικὸς ἀστῆς , ἀφίστασθαι τοῦ ἀγῶνος ἤθελον τοῦ Νεαίρας , καὶ εἴ τι ἐκ τῶν βασάνων βλαφθείησαν αἱ ἄνθρωποι , ἀποτίνειν ὅ τι βλαβείησαν .
ταῦτα προκαλεσαμένου ἐμοῦ , ἄνδρες δικασταί , Στέφανον τουτονί , οὐκ ἠθέλησεν δέξασθαι .
οὔκουν ἤδη δοκεῖ ὑμῖν δεδικάσθαι ὑπ αὐτοῦ Στεφάνου τουτουί , ὦ ἄνδρες δικασταί , ὅτι ἔνοχός ἐστι τῇ γραφῇ Νέαιρα ἣν ἐγὼ αὐτὴν ἐγραψάμην , καὶ ὅτι ἐγὼ μὲν ἀληθῆ εἴρηκα πρὸς ὑμᾶς καὶ τὰς μαρτυρίας παρεσχόμην ἀληθεῖς , οὑτοσὶ δ ὅ τι ἂν λέγῃ πάντα ψεύσεται , καὶ ἐξελέγξει αὐτὸς αὑτὸν ὅτι οὐδὲν ὑγιὲς λέγει , οὐκ ἐθελήσας παραδοῦναι εἰς βασάνους τὰς θεραπαίνας ἃς ἐγὼ ἐξῄτουν αὐτόν ;
ἐγὼ μὲν οὖν , ὦ ἄνδρες δικασταί , καὶ τοῖς θεοῖς , εἰς οὓς οὗτοι ἠσεβήκασιν , καὶ ἐμαυτῷ τιμωρῶν , κατέστησά τε τουτουσὶ εἰς ἀγῶνα καὶ ὑπὸ τὴν ὑμετέραν ψῆφον ἤγαγον .
καὶ ὑμᾶς δὲ χρὴ νομίσαντας μὴ λήσειν τοὺς θεούς , εἰς οὓς οὗτοι παρανενομήκασιν , ὅ τι ἂν ἕκαστος ὑμῶν ψηφίσηται , ψηφίσασθαι τὰ δίκαια καὶ τιμωρεῖν μάλιστα μὲν τοῖς θεοῖς , ἔπειτα δὲ καὶ ὑμῖν αὐτοῖς .
καὶ ταῦτα ποιήσαντες δόξετε πᾶσι καλῶς καὶ δικαίως δικάσαι ταύτην τὴν γραφήν , ἣν Νέαιραν ἐγὼ ἐγραψάμην , ξένην οὖσαν ἀστῷ συνοικεῖν .
ἐπειδὴ τοὺς ἐν τῷδε τῷ τάφῳ κειμένους , ἄνδρας ἀγαθοὺς ἐν τῷ πολέμῳ γεγονότας , ἔδοξεν τῇ πόλει δημοσίᾳ θάπτειν καὶ προσέταξεν ἐμοὶ τὸν νομιζόμενον λόγον εἰπεῖν ἐπ αὐτοῖς , ἐσκόπουν μὲν εὐθὺς ὅπως τοῦ προσήκοντος ἐπαίνου τεύξονται , ἐξετάζων δὲ καὶ σκοπῶν ἀξίως εἰπεῖν τῶν τετελευτηκότων ἕν τι τῶν ἀδυνάτων ηὕρισκον ὄν .
οἳ γὰρ τὴν ὑπάρχουσαν πᾶσιν ἔμφυτον τοῦ ζῆν ὑπερεῖδον ἐπιθυμίαν , καὶ τελευτῆσαι καλῶς μᾶλλον ἠβουλήθησαν ἢ ζῶντες τὴν Ἑλλάδ ἰδεῖν ἀτυχοῦσαν , πῶς οὐκ ἀνυπέρβλητον παντὶ λόγῳ τὴν αὑτῶν ἀρετὴν καταλελοίπασιν 0 ;
ὁμοίως μέντοι διαλεχθῆναι τοῖς πρότερόν ποτ εἰρηκόσιν ἐνθάδ εἶναι μοι δοκεῖ .
ὡς μὲν οὖν ἡ πόλις σπουδάζει περὶ τοὺς ἐν τῷ πολέμῳ τελευτῶντας , ἔκ τε τῶν ἄλλων ἔστιν ἰδεῖν καὶ μάλιστ ἐκ τοῦδε τοῦ νόμου , καθ ὃν αἱρεῖται τὸν ἐροῦντ ἐπὶ ταῖς δημοσίαις ταφαῖς ·
εἰδυῖα γὰρ παρὰ τοῖς ἀγαθοῖς ἀνδράσιν τὰς μὲν τῶν χρημάτων κτήσεις καὶ τῶν κατὰ τὸν βίον ἡδονῶν ἀπολαύσεις ὑπερεωραμένας , τῆς δ ἀρετῆς καὶ τῶν ἐπαίνων πᾶσαν τὴν ἐπιθυμίαν οὖσαν , ἐξ ὧν ταῦτ ἂν αὐτοῖς μάλιστα γένοιτο λόγων , τούτοις ᾠήθησαν δεῖν αὐτοὺς τιμᾶν , ἵν ἣν ζῶντες ἐκτήσαντ εὐδοξίαν , αὕτη καὶ τετελευτηκόσιν αὐτοῖς ἀποδοθείη .
εἰ μὲν οὖν τὴν ἀνδρείαν μόνον αὐτοῖς τῶν εἰς ἀρετὴν ἀνηκόντων ὑπάρχουσαν ἑώρων , ταύτην ἂν ἐπαινέσας ἀπηλλαττόμην τῶν λοιπῶν ·
ἐπειδὴ δὲ καὶ γεγενῆσθαι καλῶς καὶ πεπαιδεῦσθαι σωφρόνως καὶ βεβιωκέναι φιλοτίμως συμβέβηκεν αὐτοῖς , ἐξ ὧν εἰκότως ἦσαν σπουδαῖοι , αἰσχυνοίμην ἂν εἴ τι τούτων φανείην παραλιπών .
ἄρξομαι δ ἀπὸ τῆς τοῦ γένους αὐτῶν ἀρχῆς .
ἡ γὰρ εὐγένεια τῶνδε τῶν ἀνδρῶν ἐκ πλείστου χρόνου παρὰ πᾶσιν ἀνθρώποις ἀνωμολόγηται .
οὐ γὰρ μόνον εἰς πατέρ αὐτοῖς καὶ τῶν ἄνω προγόνων κατ ἄνδρ ἀνενεγκεῖν ἑκάστῳ τὴν φύσιν ἔστιν , ἀλλ εἰς ὅλην κοινῇ τὴν ὑπάρχουσαν πατρίδα , ἧς αὐτόχθονες ὁμολογοῦνται εἶναι 0 .
μόνοι γὰρ πάντων ἀνθρώπων , ἐξ ἧσπερ ἔφυσαν , ταύτην ᾤκησαν καὶ τοῖς ἐξ αὑτῶν παρέδωκαν , ὥστε δικαίως ἄν τις ὑπολάβοι τοὺς μὲν ἐπήλυδας ἐλθόντας εἰς τὰς πόλεις καὶ τούτων πολίτας προσαγορευομένους ὁμοίους εἶναι τοῖς εἰσποιητοῖς τῶν παίδων , τούτους δὲ γνησίους γόνῳ τῆς πατρίδος πολίτας εἶναι .
δοκεῖ δέ μοι καὶ τὸ τοὺς καρπούς , οἷς ζῶσιν ἅνθρωποι , παρ ἡμῖν πρώτοις φανῆναι , χωρὶς τοῦ μέγιστον εὐεργέτημ εἰς πάντας γενέσθαι , ὁμολογούμενον σημεῖον ὑπάρχειν τοῦ μητέρα τὴν χώραν εἶναι τῶν ἡμετέρων προγόνων .
πάντα γὰρ τὰ τίκτονθ ἅμα καὶ τροφὴν τοῖς γιγνομένοις ἀπ αὐτῆς τῆς φύσεως φέρει ·
ὅπερ ἥδ ἡ χώρα πεποίηκεν .
τὰ μὲν οὖν εἰς γένος ἀνήκοντα τοιαῦτα δι αἰῶνος ὑπάρχει τοῖς τῶνδε τῶν ἀνδρῶν προγόνοις .
τὰ δ εἰς ἀνδρείαν καὶ τὴν ἄλλην ἀρετὴν πάντα μὲν κατοκνῶ λέγειν , φυλαττόμενος μὴ μῆκος ἄκαιρον ἐπιγένηται τῷ λόγῳ ·
ἃ δὲ καὶ τοῖς εἰδόσιν χρήσιμ ἀναμνησθῆναι καὶ τοῖς ἀπείροις κάλλιστ ἀκοῦσαι , καὶ ζῆλον ἔχει πολὺν καὶ μῆκος λόγου ἄλυπον , ταῦτ ἐπὶ κεφαλαίων εἰπεῖν πειράσομαι .
οἱ γὰρ τῆς κατὰ τὸν παρόντα χρόνον γενεᾶς πρόγονοι , καὶ πατέρες καὶ τούτων ἐπάνω τὰς προσηγορίας ἔχοντες , αἷς ὑπὸ τῶν ἐν γένει γνωρίζονται , ἠδίκησαν μὲν οὐδένα πώποτ οὔ θ Ἕλλην οὔ τε βάρβαρον , ἀλλ ὑπῆρχεν αὐτοῖς πρὸς ἅπασι τοῖς ἄλλοις καλοῖς κ ἀγαθοῖς καὶ δικαιοτάτοις εἶναι , ἀμυνόμενοι δὲ πολλὰ καὶ καλὰ διεπράξαντο .
καὶ γὰρ τὸν Ἀμαζόνων στρατὸν ἐλθόντ ἐκράτησαν οὕτως ὥστ ἔξω Φάσιδος ἐκβαλεῖν , καὶ τὸν Εὐμόλπου καὶ τῶν πολλῶν ἄλλων στόλον οὐ μόνον ἐκ τῆς οἰκείας , ἀλλὰ καὶ ἐκ τῆς τῶν ἄλλων Ἑλλήνων χώρας ἐξήλασαν , οὓς οἱ πρὸ ἡμῶν οἰκοῦντες πρὸς ἑσπέραν πάντες οὔ θ ὑπέμειναν οὔ τ ἐδυνήθησαν κωλῦσαι .
καὶ μὴν καὶ τῶν Ἡρακλέους παίδων , ὃς τοὺς ἄλλους ἔσῳζεν , σωτῆρες ὠνομάσθησαν , ἡνίκ ἦλθον εἰς τήνδε τὴν γῆν ἱκέται , φεύγοντες Εὐρυσθέα .
καὶ πρὸς πᾶσι τούτοις καὶ πολλοῖς ἄλλοις καὶ καλοῖς ἔργοις τὰ τῶν κατοιχομένων νόμιμ οὐ περιεῖδον ὑβριζόμενα , ὅτε τοὺς ἕπτ ἐπὶ Θήβας θάπτειν ἐκώλυεν Κρέων .
τῶν μὲν οὖν εἰς μύθους ἀνενηνεγμένων ἔργων πολλὰ παραλιπὼν τούτων ἐπεμνήσθην , ὧν οὕτως ἕκαστον εὐσχήμονας καὶ πολλοὺς ἔχει λόγους ὥστε καὶ τοὺς ἐν μέτροις καὶ τοὺς τῶν ᾀδομένων ποιητὰς καὶ πολλοὺς τῶν συγγραφέων ὑποθέσεις τ ἀκείνων ἔργα τῆς αὑτῶν μουσικῆς πεποιῆσθαι ·
ἃ δὲ τῇ μὲν ἀξίᾳ τῶν ἔργων οὐδέν ἐστι τούτων ἐλάττω , τῷ δ ὑπογυώτερ εἶναι τοῖς χρόνοις οὔπω μεμυθολόγηται , οὐ δ εἰς τὴν ἡρωϊκὴν ἐπανῆκται τάξιν , ταῦτ ἤδη λέξω .
ἐκεῖνοι τὸν ἐξ ἁπάσης τῆς Ἀσίας στόλον ἐλθόντα μόνοι δὶς ἠμύναντο καὶ κατὰ γῆν καὶ κατὰ θάλατταν , καὶ διὰ τῶν ἰδίων κινδύνων κοινῆς σωτηρίας πᾶσι τοῖς Ἕλλησιν αἴτιοι κατέστησαν .
καὶ προείρηται μὲν ὃ μέλλω λέγειν ὑπ ἄλλων πρότερον , δεῖ δὲ μη δὲ νῦν τοῦ δικαίου καὶ καλῶς ἔχοντος ἐπαίνου τοὺς ἄνδρας ἐκείνους στερηθῆναι ·
τοσούτῳ γὰρ ἀμείνους τῶν ἐπὶ Τροίαν στρατευσαμένων νομίζοιντ ἂν εἰκότως , ὅσον οἱ μὲν ἐξ ἁπάσης τῆς Ἑλλάδος ὄντες ἀριστεῖς δέκ ἔτη τῆς Ἀσίας ἓν χωρίον πολιορκοῦντες μόλις εἷλον , οὗτοι δὲ τὸν ἐκ πάσης τῆς ἠπείρου στόλον ἐλθόντα μόνοι , τ ἄλλα πάντα κατεστραμμένον , οὐ μόνον ἠμύναντο , ἀλλὰ καὶ τιμωρίαν ὑπὲρ ὧν τοὺς ἄλλους ἠδίκουν ἐπέθηκαν .
ἔτι τοίνυν τὰς ἐν αὐτοῖς τοῖς Ἕλλησιν πλεονεξίας κωλύοντες πάντας ὅσους συνέβη γενέσθαι κινδύνους ὑπέμειναν , ὅπου τὸ δίκαιον εἴη τεταγμένον , ἐνταῦθα προσνέμοντες ἑαυτούς , ἕως εἰς τὴν νῦν ζῶσαν ἡλικίαν ὁ χρόνος προήγαγεν ἡμᾶς .
μηδεὶς δ ἡγείσθω μ ἀποροῦντα τί χρὴ περὶ τούτων εἰπεῖν ἑκάστου , ταῦτα τὰ πραχθέντ ἀπηριθμηκέναι .